આનાથીય સખતમાં સખત, ઓહ સખત નહીં, કડક, કડકમાંય જે કડક હોય એવો કાયદો લાવવો જોઈએ કે હવે પછી કોઈએ કોઈના માટે એવોય શબ્દપ્રયોગ નહીં કરવો કે ‘ઓહો…હો…હો, તમે તો ભ’ઈ બહુ મોંઘા થઈ ગયા છો’ મોંઘો, મોંઘી, મોંઘું, મોંઘા જેવો, મોંઘવારીની યાદ તાજી કરાવી જાય એવો એકપણ શબ્દ બોલવો નહીં, આવાં કડકમાં કડક પગલાં ભરવામાં નહીં આવે ત્યાં સુધી, વરસોથી ‘લાઇસન્સ ટુ લિવ’ સમજીને અડિંગો જમાવીને બેઠી છે એ મોંઘવારી દેશ કે સમાજ છોડીને જશે નહીં.